Caltrate D3 500 mg/1000 IU žuvacie tablety - etabletka
Liek slúži na doplnenie vápnika a vitamínu D3 a patrí do skupiny uhličitanov vápenatých a cholekalciferolov. Vápnik je dôležitou zložkou kostí a vitamín D3 pomáha vstrebávaniu vápnika v tenkom čreve a jeho ukladaniu v kostiach. Liek sa užíva: na prevenciu a liečbu nedostatku vápnika a vitamínu D u starších ľudí, na doplnenie vitamínu D a vápnika ako podporná liečba osteoporózy (krehké kosti). Viac na adc.sk Použitie: Dávkovanie a dávkovacie schémy Dospelí a starší pacienti: 1 žuvacia tableta denne Spôsob použitia Žuvacie tablety sa môžu užívať kedykoľvek, s jedlom alebo bez neho. Žuvacie tablety sa majú požuť a prehltnúť. Musí sa venovať pozornosť dostatočnému dennému príjmu vápnika zo stravy (napríklad mliečne výrobky, zelenina, minerálna voda). Upozornenie Tento liek sa nemá užívať počas tehotenstva, pretože denný príjem presiahnuť 1 500 mg vápnika a 600 I.U. vitamínu D3. Liek sa môže užívať počas dojčenia. Vápnik a vitamín D3 prechádzajú do materského mliekam, čo sa musí zohľadniť pri súčasnom podávaní vitamínu D3 dieťaťu. Pre vysoký obsah vitamínu D je kontraindikované užitie u detí alebo dospievajúcich. Liek nemajú užívať pacienti so závažnou poruchou funkcie obličiek. Pacienti s poruchou funkcie obličiek majú užívať vitamín D opatrne a má sa monitorovať jeho účinok na hladiny vápnika a fosforečnanov. V prípade dlhodobej liečby sa majú monitorovať hladiny vápnika v sére a funkcia obličiek. Pred užívaním lieku sa má zohľadniť príjem vitamínu D a vápnika zo všetkých ostatných zdrojov. Podávanie ďalšieho vitamínu D alebo vápnika sa musí vykonať pod prísnym lekárskym dohľadom. Absorpcia vápnika sa môže znížiť príjmom potravín s obsahom špenátu, rebarbory a celozrnných obilnín. Je preto potrebný časový odstup minimálne 2 hodiny od užitia vápnika. Vápenaté soli môžu znižovať absorpciu železa, zinku alebo stroncia. Preto sa majú prípravky s obsahom železa, zinku alebo stroncia užívať s odstupom 2 hodín od užitia lieku s obsahom vápnika. Liek obsahue sacharózu. Ďalšie osobitné upozornenia sú uvedené v SPC (časť 4.4).